Предраг Враницки

Предраг Враницки ( - ) — хрватски филозоф со марксистичка ориентација и активен член на “праксис школата” во 60-те.Encyclo.co.ukMarxist.org

 Биографски податоци 
За време на Втората светска војна, Враницки земал активно учество во борбата на страната на партизаните против окупаторите на тогашната Југославија. По војната продолжил да студира на Филозофскиот факултет во Загреб, каде што дипломирал во 1947. По студиите продолжил да работи на катедрата за филозофија како асистент. Потоа докторирал на универзитетот во Белград во 1951 и набрзо станал доцент, а потоа и редовен професор.

Предраг Враницки бил повеќе години шеф на катедрата за теоретска филозофија, а исто така и на катедрата за марксистичка филозофија, како и декан на Филозофскиот факултет (1964/1965 до 1965/1966). Заедно со професорот Владимир Филиповиќ е еден од основоположниците на Институтот за филозофија, како и негов прв директор во 1967, а 1966 бил избран за претседател на Југословенското здружение за филозофија. Од 1972 до 1976 година Враницки бил ректор на универзитетот во Загреб, а од 1973 година станал редовен член на Југословенската академија на науките и уметностите. До своето пензионирање во 1976 година работел како професор на Филозофскиот факултет. Во 90-те, Враницки не влегол во политичките води, туку продолжил да го работи своето капитално дело Филозофија на историјата, кое било издадено непосредно пред неговата смрт.

Предраг Враницки, исто така, бил активен учесник во Корчуланската школа, како и во списанието Praxis од неговото основање во 1965, до укинувањето во 1974 година (член на неговиот уреднички совет).

 Список на неговите најзначајни дела 
Како филозоф, него особено го интересирале проблемите на хуманизмот, историјата и слободата. Негови најзначајни филозофски дела се:

 Прилози за проблематиката на општествените науки, Загреб 1951
 Дијалектички и историски материјализам Филозофска хрестоматија, книга X, Издавачка куќа „Матица хрватска“, Загреб (1958) 1982
 Човекот и историјата, Сарајево 1966
 Историја на марксизмот (1987. 3 книги) Цекаде, Загреб ISBN 86-7091-062-4
 Мисловниот развој на Карл Маркс, Загреб 1953
 Филозофски студии и критики, Загреб 1957
 Марксизам и социјализам, Либер, Загреб 1979
 Социјалистичка алтернатива Училишна книга, Загреб 1982
 Филозофија на историјата (3 книги) Golden marketing, Загреб 1988

 Надворешни врски 
 Архива на Предраг Враницки на Марксистичката интернет архива на македонски јазик
 Архива на Предраг Враницки(англиски)

 Наводи 

Категорија:Хрватски филозофи
Категорија:Марксистички филозофи
Категорија:Марксистички теоретичари
Категорија:Членови на Хрватската академија на науките и уметностите
Категорија:Апсолвенти на Загрепскиот универзитет